IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51179)
  + [Valencià](/va/acuerdo/51021)






Selector de idioma

Leer

* [Español](/es/acuerdo/51871)
* [Valencià](/va/acuerdo/51145)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT

Data d'aprovació
:   10/05/2024

Data de publicació
:   14/05/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51970)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51640)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51756)
  + [Compartir acuerdo en 

    X](https://twitter.com/intent/tweet?via=UA_Universidad&text=IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT&url=https://www.boua.ua.es/va/acuerdo/51409)

**Títol:** IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 10 de maig de 2024

IV CONCURS D'ARTS VISUALS DE LA PLATAFORMA INTERACTUA - UNIVERSITAT D'ALACANT

1.            Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de tres premis entre les obres seleccionades per a conformar la IV Exposició Virtual de la Plataforma InteractUA, en format físic i virtual, que tindrà lloc en el Museu de la Universitat d'Alacant.

2.    Requisits de les persones beneficiàries

Podrà participar-hi l'alumnat que:

·         Requisit 1: durant el curs 2023/2024 estiga matriculat en la Universitat d'Alacant. En cas de treballs realitzats per un grup o col·lectiu, almenys un dels membres ha de complir aquest requisit.

·         Requisit 2:  forme part o s'inscriga en la plataforma InteractUA.

No s'hi admetran aquelles participacions que no complisquen els requisits establits en aquestes bases.

També podran ser excloses aquelles obres el contingut de les quals resulten ofensius, discriminatoris o generen sospites de plagi. En aquest últim cas, la responsabilitat serà únicament i exclusivament de la persona participant.

3.            Nombre i dotació dels premis

De totes les propostes rebudes, se seleccionaran les obres que formaran part de la IV Exposició Virtual de la Plataforma InteractUA allotjada en la pàgina web del Museu de la Universitat d'Alacant.

Entre les obres seleccionades, se'n triaran tres, que seran premiades amb:

·         1r premi: 230 €

·         2n premi: 115 €

·         3r premi: 115 €

S'hi aplicaran les disposicions fiscals vigents.

Solament les peces seleccionades o la reproducció s'exposaran de manera física en el Museu de la Universitat d'Alacant.

Podrà ser declarat desert algun dels premis.

4.            Termini i procediment de presentació de sol·licituds

4.1 Termini de presentació

El termini d'inscripció s'obrirà l'endemà de la publicació en el BOUA i acabarà el 16 de juny de 2024 a les 23.59 h.

4.2 Procediment de presentació

Les inscripcions es faran a través del següent [qüestionari](https://cvnet.cpd.ua.es/uaCuestionarios/acceso/preguntas.aspx?idcuestionario=195038&idioma=ca) d'UACloud i hauran d'adjuntar un arxiu JPG amb l'obra. L'arxiu no ha de superar els 5 MB i ha de tindre la qualitat suficient per a la reproducció audiovisual o física.

En cas de proposta audiovisual de més de 5 MB s'hi adjuntarà un enllaç a l'obra.

Es podrà presentar solament una obra o una sèrie en una mateixa inscripció, que haurà de ser original.

La presentació de tota la documentació serà en qualsevol de les dues llengües oficials de la Comunitat Valenciana o en anglès.

5.            Criteris d'adjudicació

Els criteris amb els quals es valoraran les obres presentades seran els següents:

·         Connexió i coherència entre forma i contingut: 25%

·         Creativitat: 25%

·         Originalitat: 25%

·         Qualitat tècnica:25%

6.            Òrgan gestor i Comissió de Valoració

6.1 Òrgan instructor

L'òrgan gestor de la convocatòria, la vicerectora de Cultura, Esport i Extensió Universitària, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Servei de Cultura.

Contacte: [rmyxsxsuub@zt.zx](mailto:vsyvfihtun@ej.yi) 965 90 34 00 (ext. 2795).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La comissió encarregada de la valoració de les sol·licituds tindrà la composició següent:

Presidència:

·         Coordinadora museística de la Universitat d'Alacant.

Secretaria:

·         L'especialista tècnica coordinadora de la Plataforma InteractUA.

Vocals:

·         Directora del Servei de Cultura de la Universitat d'Alacant.

·         Tècnic/a del Museu de la Universitat d'Alacant.

·         Tècnic/a del Museu de la Universitat d'Alacant.

Els membres integrants de la Comissió de Valoració emplenaran el document d'absència de conflicte d'interesos (DACI).

7.            Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://cultura.ua.es/interactua>, que substitueix la notificació a les persones interessades i té els mateixos efectes.

La proposta de resolució provisional dels premis es publicarà a partir de l'1 de juliol de 2024 en el web de la convocatòria.

A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

Es contactarà amb les persones premiades les obres de les quals hagen sigut seleccionades per a participar en la IV Exposició Virtual de la Plataforma InteractUA.

L'exposició de les obres premiades i el lliurament de premis tindran lloc en el Museu de la UA al setembre de 2024.

8.            Marc legal i pressupostari

Aquesta convocatòria amb codi 2024SBV113 serveix de base reguladora i es troba recollida en la línia de subvenció 2024LS027 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 465 € i es troba consignada en la clau orgànica 62.42.7S.60.37, capítol 4 del centre de despesa del Servei de Cultura. L'execució d'aquesta dotació està supeditada a la disponibilitat de liquiditat de la UA. S'hi aplicaran les disposicions fiscals vigents.

9.            Obligació i justificació de la persona beneficiària

Per a ser beneficiàries d'aquesta convocatòria, les persones participants hauran de complir els requisits expressats en l'apartat 2 d'aquestes bases, com també presentar la documentació que fora requerida en l'apartat 4.

10.         Cessió de drets

Els/les autors/es de les obres que opten als premis cediran els drets d'explotació d'aquestes referits als de reproducció, distribució, comunicació pública i transformació en el context d'aquesta convocatòria, en qualsevol de les modalitats d'explotació existents i coneguts el dia de la publicació d'aquestes bases.

La Universitat d'Alacant respectarà, en tot cas, els drets d'autor sobre l'obra, i en reconeixerà, en tot moment, l'autoria.

Els qui participen en aquesta convocatòria donen el seu consentiment a la utilització de les dades bàsiques de les obres, títol i descripció, per a fins de promoció de les accions pròpies de foment de la cultura per part de la UA.

11.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça tnq@bx.rt.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>.

12.         Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgánica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 10 de maig de 2024

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina IliescuGheorghiu





[Carretera Sant Vicent del Raspeig s/n  
03351 Sant Vicent del Raspeig - Alacant  
 Tel. 21 894 4062 - Fax 52 358 7426](https://www.google.es/maps/@08.487304,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12904&trk=tyah&trkInfo=tarId%0Y4923992420479%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)